Accint circonflexe

Chl'accint circonflexe ch'est un des chonc diacritikes (é è ê ë pi ç) uzés in picard. 

 Un ^ cha siert à quoé ? 

L'utilité d'un singne diacritike s'appréchie slon quate fonccions  A quoi sert l'accent circonflexe ? 
Maurice Tournier, Mots. Les langages du politique, Année 1991, 28, pp. 101-107 , Fait partie d'un numéro thématique : Orthographe et société - https://www.persee.fr/docAsPDF/mots_0243-6450_1991_num_28_1_2039.pdf 
 fonologike :  eune différinche éd prononciacion produit eune différinche éd sens (cf. prés/près in frinsé), 
 graphologike : deus grafies conduisette à distinguer deus mots  qui ont eune meume prononciacion (près/prêt in frinsé),
 morphologike :  ch'est un singne qui jue un role granmatical (il prit / qu'il prît in frinsé), 
 arkéologike :  ch'est parfoès l' trace d'un caractère qué os tient à warder èl mémoére (Castel in viu franchoés del fin du X sièke → câtiau in picard) o (praestus <prest> prêt).

À quoé siert chl'accint circonflexe ? 
 franchoés  picard château  catiau  prêt prét goût gout forêt foéret empêcher impéker ta maison brûle t' moaison ale brule vous en êtes sûr os nn'ète seur mêler merler évêque évèke franchoés  picard être  ète  bête bète / biète âge age pâle blage bientôt bétot / biétot théâtre téyate grâce grache fête fiète drôle de type drole d'otiu

Cha foait qu' os z'avons poin ebzoin dech singne lo in picard; ch'est un pur ornemint qui foait éq chl'accint circonflexe siert à l' distinccion sochiale. 

 Quèques exampes d' usage in picard 
In picard, os z'avons poin ebzoin dech sène ^ mais in l'treuve parfoés dins chés teskes in picard. 

 â 
 i t'ont intindu ronfler d'bout à l'eute d 'ech bâtimint   (VARLET Jacques)
 Mes z'amis quand o z'érez m'	a'âge   (BON Gaston - Chantons Cayeux)

 ê 
 Cho t'aprein-nro 	à-t-êt'e 	point malhonnête, (DUQUEF Marie-Madeleine, 	 Amassoèr (picard-français) )
 Par un biau matin, i s'apprête , s' fourque ein moain, à s' reinde à ches caimps (Théophile DENIS -  Petits tableaux rustiques en patois d'un coin de Flandre française (1907) )
 Ouais, vraimint, eul vie d'ein sorlet cha n'est point ein' vie rêvée 	. (CLIQUENNOIS Louis - Parlache)
 Ch'est l'	fête 	à Mari' !  (DAVID Edouard - Mahiette )

 î 
 L' sombre abîm' su l' point d' l'ingloutir (Jules MOUSSERON)
 I n'est point d' cheux qu'abîme l' défallainche (Edouard DAVID)
 comme quand os alloîmes à l'école insianne, il in vut apris tout l' mônne, à ch' momint chi (Hector CRINON)

 ô 
 Kar échti lô ki s' réheuchrô, srô abouésiè, pi chti lô ki s' 	abouésrô 	, srô réheuchè.	(Edouard PARIS - S'Sint Evanjil slon Matiu)
 J'sins qu'éj vos biétôt vous tchitter. (Jean-Pierre CALAIS -  Tchuins d'zius)
 Eunne poche é 's min su'sn afutyô , I's aplédo alé bobone " Volée sinti 'l manche dë'm koutyô ?... "(Jean-Noël CARION - Douze lijerë prode en parler picard d'Anor (Hénaut) 1998)

 û 
  Cobien qu'a 	coûte 	eune plache ? (Gaston VASSEUR - Lettes à min cousin Polyte)
 Portant, j' vorouos bien z-z érvir mes jonnes gins d' no voéyage du mouos d'	a-oût. (Gaston VASSEUR - Lettes à min cousin Polyte , parge  968)

 Notes pi référinches 
 Les formes graphiques de l'insécurité : l'exemple de l'accent circonflexe, Marie-Anne Paveau, Le français aujourd'hui 2010/3 (loméro 170), parges 71 à 82 - https://www.cairn.info/revue-le-francais-aujourd-hui-2010-3-page-71.htm
catégorie:Langue picarde